b'\n_START_ARTICLE_\nZapovjedni\xc5\xa1tvo obalne obrane\n_START_SECTION_\nPovijest\n_START_PARAGRAPH_\nZapovjedni\xc5\xa1tvo obalne obrane formirano je 14. travnja 1916. sa svrhom obrane njema\xc4\x8dke obale od mogu\xc4\x87e savezni\xc4\x8dke invazije. Ina\xc4\x8de, zapovjedni\xc5\xa1tvo nije bila prva formacija njema\xc4\x8dke vojske koja je tijekom rata formirana sa navedenom zada\xc4\x87om. Naime, na samom po\xc4\x8detku Prvog svjetskog rata na istom podru\xc4\x8dju formirana je Sjeverna armija sa istom svrhom koja je me\xc4\x91utim nakon samo mjesec dana rasformirana. Prvim zapovjednikom Zapovjedni\xc5\xa1tva obalne obrane postao je general pukovnik Ludwig von Falkenhausen kojemu je na\xc4\x8delnik sto\xc5\xbeera bio pukovnik Friedrich von Derschau. Sjedi\xc5\xa1te sto\xc5\xbeera zapovjedni\xc5\xa1tva bilo je u Hamburgu. Ludwig von Falkenhausen zapovijedao je obalnom obranom do kolovoza 1916. kada ga je na mjestu zapovjednika zamijenio general-pukovnik Josias von Heeringen._NEWLINE_U sastav zapovjedni\xc5\xa1tva nakon osnivanja u\xc5\xa1le su jedinice vojnih okruga koji su se nalazili uz more. U rujnu 1916. u\xc5\xa1le su u sastav zapovjedni\xc5\xa1tva i jedinice vojnih okruga koji su se grani\xc4\x8dili sa Nizozemskom. Ubrzo nakon toga jedinice zapovjedni\xc5\xa1tva formirane su u dvije divizije koje su imale sjedi\xc5\xa1te u Altoni i Stettinu. Od sije\xc4\x8dnja 1917. zapovjedni\xc5\xa1tvo je imalo u svom sastavu dva korpusa i to XXXI. pri\xc4\x8duvni i XXXIX. pri\xc4\x8duvni, te tri divizije._NEWLINE_Zbog izmjena u vojnom rasporedu mjesto zapovjednika je 19. rujna 1918. ukinuto, da bi ubrzo i to 16. studenog 1918. bilo rasformirano i samo zapovjedni\xc5\xa1tvo.\n_START_SECTION_\nZapovjednici\n_START_PARAGRAPH_\nLudwig von Falkenhausen (15. travnja 1916. \xe2\x80\x93 28. kolovoza 1916.)_NEWLINE_Josias von Heeringen (28. kolovoza 1916. \xe2\x80\x93 16. studenog 1918.)\n_START_SECTION_\nNa\xc4\x8delnici sto\xc5\xbeera\n_START_PARAGRAPH_\nFriedrich von Derschau (15. travnja 1916. \xe2\x80\x93 10. srpnja 1918.)_NEWLINE_Otto von Zitzewitz (10. srpnja 1918. \xe2\x80\x93 16. studenog 1918.)'